**ΠΑΡΑΣΤΑΣΗ ΔΙΑΜΑΡΤΥΡΙΑΣ**

**Παρασκευή 11.4.2025, 1.30 μμ. στη λεωφόρο Φυλής**

**Δεν διαπραγματευόμαστε την υγεία, ασφάλεια & εκπαίδευση των παιδιών μας!**

**Να μην γίνει πλυντήριο αυτοκινήτων**

**απέναντι από το 4ο Δημοτικό Σχολείο Άνω Λιοσίων!**

Την **Παρασκευή 11.4.2025** ο σύλλογος Γονέων & Κηδεμόνων του 4ου Δημοτικού σχολείου Άνω Λιοσίων σε συνεργασία με τον σύλλογο διδασκόντων του σχολείου και τον σύλλογο εκπαιδευτικών πρωτοβάθμιας εκπαίδευσης «ΗΡΩ ΚΩΝΣΤΑΝΤΟΠΟΥΛΟΥ» Άνω Λιοσίων- Ζεφυρίου – Φυλής οργανώνουν κινητοποίηση **στις 13.30 μμ. στη λεωφόρο Φυλής**, στο ύψος του σχολείου, αντίθετα στη δημιουργία πλυντηρίου αυτοκινήτου απέναντι από το δημοτικό σχολείο.

Θεωρούμε ότι η λειτουργία του πλυντηρίου αυτοκινήτου θα είναι ιδιαίτερα επιβαρυντική για την λειτουργία του σχολείου καθώς:

* Η έξοδος του πλυντηρίου προβλέπεται να κατασκευαστεί λίγαμέτρα από την κύρια είσοδο του σχολείου, με αποτέλεσμα **να αυξάνεται η επικινδυνότητα κατά τη διέλευση** των μαθητών. Να σημειώσουμε ότι το σχολείο είναι υπεράριθμο και στεγάζει πολύ μεγαλύτερο αριθμό μαθητών και μαθητριών σε σχέση με τις κτιριακές υποδομές του. Επί της οδού Εγγονοπούλου, από όπου γίνεται η προσέλευση και η αποχώρηση των μαθητών, ήδη δημιουργείται πρόβλημα με την διέλευση των αυτοκινήτων καθώς πρόκειται γιαέναν μικρό δρόμο που κανονικά από χρόνια θα έπρεπε να έχει πεζοδρομηθεί (βάσει μελέτης). Για τον λόγο αυτό ύπαρξη δύο εισόδων κρίνεται αναγκαία για την ασφάλεια των μαθητών/τριών λόγω του αυξημένου αριθμού τους.
* Θα αυξηθεί σημαντικά η **ηχορύπανση** δημιουργώντας δυσκολίες στην εύρυθμη λειτουργία των μαθημάτων
* Η **χρήση χημικών φαρμάκων** για το πλύσιμο των αυτοκινήτων - σε λίγα μόνο μέτρα απόσταση από τον προαύλιο χώρο – εγκυμονεί κινδύνους για την υγεία μαθητών, εκπαιδευτικού και λοιπού προσωπικού

Ο σύλλογος Γονέων & Κηδεμόνων του 4ου Δημοτικού σχολείου έχει συγκεντρώσει υπογραφές από τους γονείς και έχει την στήριξη του συλλόγου διδασκόντων που αντιτίθενται στην κατασκευή του πλυντηρίου. Δυσάρεστη εξέλιξη αποτελεί η γνωμάτευση της Τεχνικής Υπηρεσίας του Δήμου, η οποία είναι ΘΕΤΙΚΗ στην κατασκευή εξόδου του πλυντηρίου ΜΠΡΟΣΤΑ ΑΠΟ ΤΗΝ ΠΟΡΤΑ ΤΟΥΣΧΟΛΕΙΟΥ (από τον περασμένο Νοέμβριο), με αποτέλεσμα να εγείρονται βάσιμες απορίες ως προς τον τρόπο διενέργειας της εν λόγω μελέτης, χωρίς μάλιστα να λαμβάνονται υπόψη οι ιδιαίτερες συνθήκες στο συγκεκριμένο σημείο.

Ο Σύλλογοςγονέων και Κηδεμόνων του 4ου Δημοτικού μαζί με τους εκπαιδευτικούς καιτους γονείς θα σταθεί απέναντι στην οποιαδήποτε ενέργεια που θέτει σε κίνδυνο τηνασφάλεια των παιδιών μας. **Καλούμε τον Δήμο και την Τεχνική Υπηρεσία του ναπροβεί σε όλες τις απαραίτητες ενέργειες και να άρει την απαράδεκτηαυτή γνωμοδότηση**. Ταυτόχρονα ζητά να κατασκευαστεί ο πεζόδρομος που υπάρχει στα σχέδια του Δήμου και συνδέει την οδό Εγγονοπούλου με την λεωφόρο Φυλής (πεζόδρομος Φιλιππότη).

Καλούμε:

* όλους τους συλλόγους γονέων να συμπαρασταθούν στο δίκαιο αίτημά μας
* τα ΜΜΕ να δημοσιοποιήσουν το γεγονός
* το Δήμο Φυλής να θέσει ως προτεραιότητα τα παιδιά, να αλλάξει τη θετική γνωμάτευση, να πεζοδρομήσει την οδό Εγγονοπούλου και να κατασκευάσει τον πεζόδρομο Φιλιππότη.

**ΣΥΛΛΟΓΟΣ ΓΟΝΕΩΝ & ΚΗΔΕΜΟΝΩΝ 4ου ΔΗΜΟΤΙΚΟΥ ΣΧΟΛΕΙΟΥ**

**ΣΥΛΛΟΓΟΣ ΔΙΔΑΣΚΟΝΤΩΝ 4ου ΔΗΜΟΤΙΚΟΥ ΣΧΟΛΕΙΟΥ ΑΝΩ ΛΙΟΣΙΩΝ**

**ΣΥΛΛΟΓΟΣ ΕΚΠΑΙΔΕΥΤΙΚΩΝ Π.Ε. «ΗΡΩ ΚΩΝΣΤΑΝΤΟΠΟΥΛΟΥ»**